02008D0294 — DA — 20.12.2016 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS BESLUTNING af 7. april 2008 om samordnede brugsvilkår for frekvenser til mobilkommunikationstjenester om bord på fly (MCA-tjenester) i Fællesskabet (meddelt under nummer K(2008) 1256) (EØS-relevant tekst) (2008/294/EF) (EUT L 098 af 10.4.2008, s. 19)

Ændret ved:









▼B

KOMMISSIONENS BESLUTNING

af 7. april 2008

om samordnede brugsvilkår for frekvenser til mobilkommunikationstjenester om bord på fly (MCA-tjenester) i Fællesskabet

(meddelt under nummer K(2008) 1256)

(EØS-relevant tekst)

(2008/294/EF)







Artikel 1

Denne beslutning har til formål at samordne de tekniske vilkår for adgang til og effektiv udnyttelse af frekvensressourcer til mobilkommunikationstjenester om bord på fly i Fællesskabet.

Anvendelse af beslutningen må ikke tilsidesætte andre relevante fællesskabsbestemmelser, navnlig forordning (EF) nr. 1702/2003 og henstilling 2008/295/EF.

Artikel 2

I denne beslutning forstås ved:

1) »mobilkommunikationstjenester om bord på fly (MCA-tjenester)«: elektroniske kommunikationstjenester, som defineret i artikel 2, litra c), i direktiv 2002/21/EF, der leveres af en virksomhed for at give flypassagerer mulighed for at benytte offentlige kommunikationsnet under flyvning uden at etablere direkte forbindelse med jordbaserede mobilnet

2) »ikke-interferensskabende og ikke-beskyttet grundlag«: at der ikke må skabes skadelig interferens for nogen radiokommunikationstjeneste, og at der ikke kan kræves nogen beskyttelse af udstyret mod skadelig interferens fra radiokommunikationstjenester

3) »basisstation (base transceiver station — BTS) i fly«: en eller flere mobilkommunikationsstationer, der er placeret i flyet, og som kan fungere i de frekvensbånd og systemer, der er opført i tabel 1 i bilaget

4) »netkontrolenhed (NCU)«: udstyr, der anbringes i flyet, og som sikrer, at signaler, der udsendes af de jordbaserede elektroniske mobilkommunikationssystemer, der er opført i tabel 2 i bilaget, ikke kan opfanges inde i flykabinen, idet udstyret øger grundstøjen på modtagefrekvenserne til mobilkommunikation inde i flykabinen.

Artikel 3

Medlemsstaterne stiller hurtigst muligt og senest seks måneder efter, at denne beslutning er trådt i kraft, de frekvensbånd, der er opført i tabel 1 i bilaget, til rådighed for MCA-tjenester på et ikke-interferensskabende og ikke-beskyttet grundlag, forudsat at disse tjenester opfylder vilkårene i bilaget.

Artikel 4

Medlemsstaterne fastsætter krav til minimumshøjden over jorden for enhver transmission fra et MCA-system i drift i overensstemmelse med afsnit 3 i bilaget.

Medlemsstaterne kan stille krav om større minimumshøjde for drift af MCA-systemer, hvor dette er berettiget på grund af nationale topografiske forhold og netudbredelsesforholdene på jorden. Disse oplysninger sammen med en passende begrundelse fremsendes til Kommissionen inden for fire måneder efter vedtagelsen af denne beslutning og offentliggøres i Den Europæiske Unions Tidende.

Artikel 5

Medlemsstaterne følger nøje brugen af frekvenser til MCA-tjenester, særlig hvad angår faktiske og potentielle tilfælde af skadelig interferens; de undersøger jævnligt, om de vilkår, der henvises til i artikel 3, fortsat er relevante, og indberetter resultaterne til Kommissionen med sigte på rettidig nyvurdering af beslutningen, hvor det er nødvendigt.

Artikel 6

Denne beslutning er rettet til medlemsstaterne.

▼M2









BILAG

1. Frekvensbånd og systemer, der må anvendes til MCA-tjenester







Tabel 1 Type Frekvens System GSM 1 800 1 710 -1 785 MHz (uplink) 1 805 -1 880 MHz (downlink) Systemer, der er i overensstemmelse med ETSI's GSM-standarder, særlig EN 301 502 , EN 301 511 og EN 302 480 eller tilsvarende specifikationer. UMTS 2 100 (FDD) 1 920 -1 980 MHz (uplink) 2 110 -2 170 MHz (downlink) Systemer, der er i overensstemmelse med ETSI's UMTS-standarder, særlig EN 301 908 -1, EN 301 908 -2, EN 301 908 -3 og EN 301 908 -11 eller tilsvarende specifikationer LTE 1 800 (FDD) 1 710 -1 785 MHz (uplink) 1 805 -1 880 MHz (downlink) Systemer, der er i overensstemmelse med ETSI's LTE-standarder, særlig EN 301 908 -1, EN 301 908 -13, EN 301 908 -14 og EN 301 908 -15 eller tilsvarende specifikationer

2. Forhindring af forbindelse mellem mobilterminaler og mobilnet på jorden

Det skal forhindres, at mobilterminaler, der modtager i de frekvensbånd, der er opført i tabel 2, forsøger at få forbindelse med UMTS-mobilnet på jorden:

— ved at MCA-systemet omfatter en netkontrolenhed (NCU), der øger grundstøjen på modtagefrekvenserne til mobilkommunikation inde i flykabinen, og/eller

— ved at flyskroget forsynes med en afskærmning, der yderligere dæmper de signaler, der sendes fra og modtages i flykabinen.







Tabel 2 Frekvensbånd (MHz) Systemer på jorden 925-960 MHz UMTS (og GSM, LTE) 2 110 -2 170 MHz UMTS (og LTE)

En MCA-operatør kan også vælge at implementere en netkontrolenhed for de andre frekvensbånd, der er opført i tabel 3.







Tabel 3 Frekvensbånd (MHz) Systemer på jorden 460-470 MHz LTE (1) 791-821 MHz LTE 1 805 -1 880 MHz LTE og GSM 2 620 -2 690 MHz LTE 2 570 -2 620 MHz LTE (1) På nationalt plan kan myndighederne anvende LTE-teknologi til andre formål såsom BB-PPDR, BB-PMR eller mobilnet.

3. Tekniske parametre

a) Ækvivalent isotropisk udstrålet effekt (e.i.r.p.) uden for flyet fra netkontrolenheden/flyets BTS/flyets Node B







Tabel 4 Højde over jorden (m) Maksimal e.i.r.p. fra systemet uden for flyet i dBm/kanal NCU Flyets BTS/flyets Node B Flyets BTS/flyets Node B og NCU Frekvensbånd 900 MHz Frekvensbånd 1 800 MHz Frekvensbånd 2 100 MHz Kanalbåndbredde = 3,84 MHz Kanalbåndbredde = 200 kHz Kanalbåndbredde = 3,84 MHz 3 000 – 6,2 – 13,0 1,0 4 000 – 3,7 – 10,5 3,5 5 000 – 1,7 – 8,5 5,4 6 000 – 0,1 – 6,9 7,0 7 000 1,2 – 5,6 8,3 8 000 2,3 – 4,4 9,5

b) Ækvivalent isotropisk udstrålet effekt (e.i.r.p.) uden for flyet fra terminalen i flyet







Tabel 5 Højde over jorden (m) Maksimal e.i.r.p. uden for flyet fra en GSM-mobilterminal i dBm/200 kHz Maksimal e.i.r.p. uden for flyet fra en LTE-mobilterminal i dBm/5 MHz Maksimal e.i.r.p. uden for flyet fra en UMTS-mobilterminal i dBm/3,84 MHz GSM 1 800 MHz LTE 1 800 MHz UMTS 2 100 MHz 3 000 – 3,3 1,7 3,1 4 000 – 1,1 3,9 5,6 5 000 0,5 5 7 6 000 1,8 5 7 7 000 2,9 5 7 8 000 3,8 5 7

Når en MCA-operatør vælger at implementere en netkontrolenhed for de frekvensbånd, der er opført i tabel 3, gælder de maksimumværdier, der er anført i tabel 6 for den samlede e.i.r.p. uden for flyet fra netkontrolenheden/flyets BTS/flyets Node B, i kombination med de værdier, der er anført i tabel 4.







Tabel 6 Højde over jorden (m) Den samlede e.i.r.p. uden for flyet fra netkontrolenheden/flyets BTS/flyets Node B 460-470 MHz 791-821 MHz 1 805 -1 880 MHz 2 570 -2 690 MHz dBm/1,25 MHz dBm/10 MHz dBm/200 kHz dBm/4,75 MHz 3 000 – 17,0 – 0,87 – 13,0 1,9 4 000 – 14,5 1,63 – 10,5 4,4 5 000 – 12,6 3,57 – 8,5 6,3 6 000 – 11,0 5,15 – 6,9 7,9 7 000 – 9,6 6,49 – 5,6 9,3 8 000 – 8,5 7,65 – 4,4 10,4

c) Operationelle krav

I. Minimumshøjden over jorden for enhver transmission fra et MCA-system i drift er 3 000 m.

II. Når flyets BTS er i drift, skal den begrænse sendeeffekten fra alle GSM-mobilterminaler, der sender i 1 800 MHz-båndet, til en nominel værdi på 0 dBm/200 kHz i alle faser af kommunikationen, inkl. den indledende etablering af forbindelsen.

III. Når flyets Node B er i drift, skal den begrænse sendeeffekten fra alle LTE-mobilterminaler, der sender i 1 800 MHz-båndet, til en nominel værdi på 5 dBm/5 MHz i alle faser af kommunikationen.